יעקב אנגל

יעקב אנגל הוא מיליארדר, יזם ואיש עסקים ישראלי העוסק בעיקר בנדל"ן, התחדשות עירונית, טכנולוגיה וכרייה; מכהן כיו"ר "קבוצת אנגלאינווסט". אנגל נולד בזאגרב, קרואטיה. בהיותו בן שנתיים, עלה עם משפחתו לישראל. הם התגוררו בתחילה במעברה בכפר חסידים, בהמשך עברו לקריות, סמוך לחיפה. הוא בוגר תואר ראשון בהנדסת מכונות מהטכניון. העסק הראשון שהקים היה "דלתון", חברה שייצרה דלתות בטיחות ומערכות אינטרקום; כעבור שנים אחדות, מכר את החברה, הקים את חברת "אנגל" והחל לעבוד כקבלן בנייה באזור הצפון. במהלך העלייה מברית המועצות לשעבר בשנות ה-90, בנה עשרות אלפי דירות לעולים חדשים במיליארדי שקלים. עשור לאחר מכן הקימה חברת "אנגל" מקבצי דיור מניבים והשכירה אותם לעולים חדשים שהמדינה סבסדה עבורם את עלויות השכירות. ב-1992, הנפיק את החברה בבורסה לניירות ערך בתל אביב בשם "לגנא הולדינגס"; חברות נוספות בבעלותו הונפקו ב-1997 בבורסת הנאסד"ק, ניו יורק וב-2005 בבורסת לונדון AIM. יוזמתו הבאה הייתה פיתוח נדל"ן במזרח אירופה ; הוא בנה ומכר עשרות אלפי יחידות דיור בבולגריה, הרפובליקה הצ'כית, הונגריה, פולין, רומניה וסרביה. ב-2007 מכר את "לגנא" ל"אזורים", בבעלות איש העסקים החרדי, שעיה בוימלגרין, תמורת 430 מיליון שקל. ב-2007, אנגל הקים את "קבוצת אנגלאינווסט", העוסקת ביזמות בנדל"ן והחל להשקיע בנדל"ן בבריטניה עם חזי חרמוני, ולהם פורטפוליו של מאות מיליוני פאונד. הוא ייסד גם את "אנגלאינווסט התחדשות עירונית", שמתכננת, מממנת ומבצעת פרויקטים של פינוי בינוי ותמ"א 38, בעיקר במרכז ישראל. החברה ביצעה ומבצעת פרויקטים בני עשרות אלפי יחידות דיור. ב-2021 ו-2022 הצטרפו אליה בנק לאומי ו"קבוצת שמרוק". ב-2007, יסד את "קבוצת אלנילטו", העוסקת בכרייה. ב-2008, החברה רכשה 75% ממכרות הנחושת של טנזניה ו-72 מזיכיונות הזהב והנחושת שלה. לחברה היו גם רישיונות כרייה לכרום, נחושת, ברזל, זהב ואבץ, על פני שטחים של 9,000 מטר מרובעים באלבניה, קונגו, גאנה, אתיופיה, ישראל, ליבריה, וטנזניה. "אלנילטו" הפעילה מחצבות אבץ וחול במזרח אירופה ובדרומה ומרכזה של ישראל. ב-2010, "אלנילטו", זכתה באחד הזיכיונות הגדולים בעולם לכריית ברזל בליבריה. ב-2011, החברה מכרה את הזיכיון. ב-2015, אנגל הקים את "טנלות", חברה המשמשת כפלטפורמה טכנולוגית להימורים, בעלת רישיונות ממשלתיים ופועלת באמריקה הלטינית ובאפריקה. ב-2020 פורסם כי חברת חולות לבנים, המשתייכת ל"קבוצת אלנילטו", זכתה במכרז של רשות מקרקעי ישראל לתפעול מחצבת חנתון לתקופה של 20 שנים, עליה תשלם 2 מיליארד שקלים. אנגל הוא המשקיע המוביל ב"קרן אטורו", המשקיעה בחברות הזנק. באפריל 2016 הופיע אנגל במסמכי פנמה, מסמכים חסויים של חברת עורכי הדין מוסאק-פונסקה מפנמה, הכוללים ראיות לפעילות פיננסית ענפה של אנשי עסקים ופוליטיקאים ממדינות שונות במקלטי מס. אנגל נשוי בשנית לענת אנגל. הוא אב לארבעה ילדים. בשנת 2014 רכש תמורת 37 מיליון שקל את הווילה ברמת השרון בה צולמה תוכנית המציאות "הרווק" ומאז הוא מתגורר בה. מדיה וקבצים בנושא יעקב אנגל בוויקישיתוף יורם גביזון, מהזווית של אנגל זה נראה לא רע, באתר הארץ, 22 באפריל 2003 שלומי גולובינסקי, דצמבר החלומי של הקבלן יעקב אנגל, באתר הארץ, 8 בפברואר 2006 רז סמולסקי, יעקב אנגל רכש את הווילה של "הרווק" ברמת השרון ב-37 מ' ש', באתר TheMarker‏, 29 ביוני 2014 עידו אפרתי, איש הברזל: מגע הזהב של יעקב אנגל, מעריב, 5 בפברואר 2010 שלומית לן, הדס מגן, ‏מיוחד: 30 העשירים הסודיים של ישראל, באתר גלובס, 17 בספטמבר 2015 הדס מגן, ‏אנגל: "מזרח אירופה הולכת לעלות מחדש. הסייקל חוזר", באתר גלובס, 11 ביולי 2014 אבי שאולי, ‏יעקב אנגל: "כל החוכמה זה לדעת מתי לממש", באתר גלובס, 21 בספטמבר 2009 חזי שטרנליכט, בדרך למכה של ה–iGaming: יעקב אנגל רוצה להנפיק פעילות הימורים בשווי חצי מיליארד דולר, כלכליסט, 2 בינואר 2019 יורם גביזון, מהזווית של אנגל זה נראה לא רע, באתר הארץ, 22 באפריל 2003 שי שליו, ‏אנגל משאבים תרכוש שליטה באנגל דיבלופרס תמורת 161 מיליון שקל, באתר גלובס, 24 בנובמבר 2002 קבוצת יעקב אנגל וקיבוץ אושה יקימו פרוייקט ב-750 מיליון שקל, באתר גלובס, 3 במרץ 1997 צביקה פז, ‏אנגל בניה: הרה-ארגון מתחיל להניב פירות, באתר גלובס, 29 בדצמבר 2002 שי שליו, ‏אנגל משאבים תמכור רבע מקבצי הדיור שבבעלותה למשקיע זר; תרשום רווח הון של 27 מ' ש', באתר גלובס, 10 ביולי 2005 נתן שבע, אנגל מזרח אירופה גייסה 53 מ' ד' לפי שווי של 167 מ' ד' בבורסת ה-AIM, באתר דה מרקר, 14 בדצמבר 2005 שרון שפורר, האם אנגל בדרך לאקזיט ענק? בוימלגרין ישלם על לגנא הולדיגנס פי 2 משווייה בשוק, באתר TheMarker‏, 26 באוקטובר 2006 נתן שבע, יעקב אנגל ישלשל לכיסו 100 מיליון דולר ממכירת השליטה בלגנא לבוימלגרין, באתר TheMarker‏, 29 בנובמבר 2006 אביב לוי, ‏חזי חרמוני ושמרוק שוב עושים עסקים: רכשו יחד עם יעקב אנגל בניין בלונדון ב-150 מיליון שקל, באתר גלובס, 5 במרץ 2019 גולן חזני, בנק לאומי נכנס להתחדשות עירונית עם יעקב אנגל, כלכליסט, 14 ביולי 2021 גולן חזני, שמרוק נכנסת לתחום ההתחדשות העירונית: רוכשת 12% מאנגל אינווסט ב-70 מיליון שקל, כלכליסט, 18 בדצמבר 2022 אריאל רוזנברג, ‏אנגלאינווסט של יעקב אנגל מתרחבת בתחום הכרייה: רכשה 72 זיכיונות לחיפוש זהב ומינרלים בטנזניה, באתר גלובס, 22 בפברואר 2009 אוריאל הרמן, ‏יעקב אנגל קיבל זיכיון לכריית ברזל בליבריה במיליארדי דולרים, באתר גלובס, 28 בינואר 2010 טלי ציפורי, ‏אקזיט לאנגל: מכר זיכיון לכריית ברזל בליבריה ב-90 מיליון דולר, באתר גלובס, 10 באוגוסט 2011 Jacob Engel plans to issue gambling activities worth half a billion USD, ג'רוזלם פוסט, 12 בספטמבר 2019 דרור מרמור, יעקב אנגל ישלם 2 מיליארד שקל עבור זכות הכרייה במחצבת חנתון, כלכליסט, 12 במאי 2020 גולן חזני, יעקב אנגל ישקיע 100 מיליון שקל בסטארט־אפים ישראליים, כלכליסט, 14 במרץ 2016 האתר של קרן אטורו אורי בלאו, הטייקון, מנהל לשכת רה"מ ופרקליט הצמרת: 600 חברות ישראליות מופיעות בהדלפת הענק מפנמה, באתר הארץ, 3 באפריל 2016 שלומית צור, ‏יעקב אנגל רכש וילה ברמה"ש תמורת 37 מיליון שקל, באתר גלובס, 26 ביוני 2014